 پاکستان کې د کرونا څخه د مړينو شمېرې 3590 او اغېزمن د يو لک 81زرو نه سېوا شوي
په پاکستان کې د کرونا وايرس څخه د مړينو او د خلکو اغېزمن کېدو شمېرې ورځ تر تر بلې سېوا کيږي، په تېر شوا روز کې نور 89 کسان د کرونا څخه مړه شوي دي.
کراچۍ — د 89 نورو کسانو د مړه کېدو سره په ملک کې د کرونا څخه د مړينو ټوله شمېره 3590 ته ورسېده. د دې ترڅنګ په نورو 4471 کسانو کې د کرونا وايرس مالوم شوي چې په کرونا وايرس اخته شوي دي. د دې سره په ملک کې د کرونا وايرس وهونکو ټوله شمېره يو لک 81زره او 88 ته رسېدلې ده. د سرکاري شمېرو ترمخه 71زره458 کسان د دې ناروغۍ څخه ښه شوي هم دي. د پاکستان په سند صوبه کې د کرونا وايرس پېښې تر ټولو سېوا شوي دي، په صوبه کې په 69زره628 کسانو کې د کرونا وايرس پخلی شوی دی. خو په دې صوبه کې د مړه شوؤ شمېره 1089 ده. په پنجاب کې بيا دې وايرس ډېر خلک مړه کړي چې شمېره يې 1435 ده، په پنجاب کې په 66زره943 کسانو کې د کرونا وایرس مالوم شوي دي. په خېبرپښتونخوا کې د کرونا څخه 821 کسان مړه شوي او په 21زره997 کسان په دې وايرس اخته شوي دي. په بلوچستان کې د کرونا څخه د مړينو شمېره 102 او په اسلام اباد کې 101 ته رسېدلې ده.